Hai semua,
Salah satu perkara yang paling menarik mengenai sains komputer ialah program komputer boleh berinteraktif.
Apabila seseorang mengklik, mengetik atau menaip pada komputer atau telefon, ia menghasilkan sesuatu.
Dan terdapat kod-kod yang menentukan apa yang perlu dilakukan apabila ini berlaku.
Contohnya, anda mungkin mempunyai pengendali acara yang mengatakan
"apabila tetikus diklik, mainkan bunyi".
Mari kita cuba satu aktiviti untuk melihat bagaimana ia berfungsi.
Pernahkah anda mendengar permainan Flappy Bird?
Dengan menggunakan pengendali acara,anda boleh belajar cara untuk program versi Flappy Bird anda sendiri.
Kod yang anda akan tulis melibatkan seret dan lepaskan blok, yang mewakili perintah untuk komputer.
Pengaturcaraan seret dan lepas adalah cara yang paling mudah untuk belajar.
Ini juga cara pelajar universiti belajar untuk membuat kod.
Sebenarnya, setiap blok ini diwakili oleh kod sebenar.
Jika anda melihat ruang kerja, terdapat beberapa blok hijau yang telah diisi untuk anda.
Ini adalah pengendali acara.
Jika anda mahu burung itu terbang, apabila anda klik tetikus, anda boleh berbuat demikian dengan
meletakkan blok terbang pada pengendali acara yang sesuai.
Kini dalam permainan anda, apabila anda mengklik tetikus anda, burung akan terbang.
Dalam setiap teka-teki aktiviti ini, kita akan memperkenalkan acara baru
sebagai blok hijau di ruang kerja.
Dan anda boleh menentukan blok yang sesuai untuk ditambah bergantung pada acara tersebut.
Apabila anda melihat anak panah seperti ini, ia bermakna anda boleh mengubah tetapan,
contohnya jenis bunyi yang perlu dimainkan apabila Flappy terjatuh.
Dalam teka-teki terakhir, anda dapat mencipta permainan anda sendiri dan berkongsi dengan rakan anda.
Selamat berseronok!